Gozinaki. Gozinaki ( "gozinaq’i", talaffuzi [ɡozinaqʼi]) yongʻoq solingan karameldan, odatda yongʻoqni asalda qovurish natijasida hosil boʻladigan gruzin qandolatidir. Gruziyaning gʻarbiy Imereti va Racha provinsiyalarida uni baʼzan „churchxela“ deb atashgan, bu nom koʻproq ipga tizilgan, oq uzum sharbatiga botirilgan, keyin esa quritilgan yongʻoqlarga nisbatan qoʻllanadi. Gruziyaning bir qancha qishloq joylarida yongʻoq va asal juda qadrlanadi. Qadimgi anʼanaga koʻra, Gozinaki maxsus tantanali kunlar uchun tayyorlanadi. Yangi yil va Rojdestvo bayramlari dasturxonining koʻrki hisoblanadi. Sanoat darajasidagi „kozinak“. Karamelga oʻxshash mahsulotlar va urugʻlar yoki yongʻoqlardan tayyorlangan, tuz yoki shakar bilan qoplangan turli xil ziravorlar, ruscha taʼrifga koʻra, „kozinak“ deb atasa ham boʻladi. Rossiyada eng keng tarqalgan „kozinak“ tozalangan kungaboqar urugʻlari va pekmez bilan tayyorlanadi. Baʼzida konsistensiyasi oʻxshash boʻlgan kunjut konfeti ham „kozinak“ deb ataladi („kozinak s kunzhutom“). Rus tilida „gozinak(i)“ imlosidan koʻra „kozinak“ imlosi afzalroq hisoblanadi.